“Gore re thuse ngwana wa moithuti wa me wa Baebele go tlhaloganya gore go ne go ntse jang go dirisa momeno mo metlheng ya ditiragalo tsa Baebele, re ne ra gatisa buka ya Isaia morago ga go ntsha dinomoro tsa dikgaolo le ditemana. Re ne ra golaganya ditsebe tseno mme re bo re gokelela dikota kwa ntlheng le kwa bofelong jwa mogolagang oo. Go tswa foo mosimane o ne a leka go dira se Jesu a neng a se dira fa a ne a le kwa sinagogeng kwa Nasaretha. Pego e e mo go Luke 4:16-21 ya re Jesu a “bula lokwalo lwa momeno [lwa ga Isaia] a bona” karolo e a neng a e batla. (Isa. 61:1, 2) Le fa go ntse jalo, fa mosimane a ne a leka go dira se se tshwanang, o ne a palelwa ke go bona fa Isaia 61 e neng e le gone a dirisa momeno oo o moleele o o neng o se na dinomoro tsa dikgaolo le ditemana. E re ka a ne a kgatlhilwe ke tsela e Jesu a neng a kgona go dirisa momeno ka yone, o ne a re: ‘Jesu e ne e le kgeleke!’”—Y.T., Japane.